internet vaartha 160 Views
న్యూఢిల్లీ : కేంద్ర ప్రభుత్వం ప్రభుత్వరంగంలోని మొత్తం 26 బ్యాంకులను కుదించి ఆరు బ్యాంకులుగా మార్చాలని యోచిస్తోంది. భారతీయ స్టేట్‌ బ్యాంకు, పంజాబ్‌నేషనల్‌ బ్యాంకు, కెనరాబ్యాంకు, యూనియన్‌బ్యాంకు, బ్యాంక్‌ ఆఫ్‌ బరోడా, బ్యాంక్‌ ఆఫ్‌ ఇండియాలు విలీనంలో మేజర్‌ బ్యాంకులుగా మారుతాయి. సిండికేట్‌బ్యాంకు, ఇండియన్‌ ఓవర్సీస్‌ బ్యాంకు, యుకోబ్యాంకులు కెనరాబ్యాంక్‌తో విలీనం అవుతాయి. ఇక సెంట్రల్‌బ్యాంకు, దేనాబ్యాంకులు యూనియన్‌ బ్యాంకులో విలీనం అవుతాయని ఆర్థికశాఖ అధికారి ఒకరు వెల్లడించారు. ఆంధ్రాబ్యాంకు, బ్యాంక్‌ ఆఫ్‌ మహారాష్ట్ర, విజయబ్యాంకులు బ్యాంక్‌ ఆఫ్‌ ఇండియాలో విలీనం చేయాలన్న ప్రతిపాదనలు వచ్చాయి. అయితే విలీనంగురించి తమకు ఎటువంటి సమాచారం లేదని బ్యాంక్‌ ఆఫ్‌ ఇండియా యాజమాన్యం వివరిస్తోంది. మానవవనరుల విలీనమే బ్యాంకింగ్‌ విలీనంలో అతిపెద్ద సవాలు వంటిదని ఈ బ్యాంకు చెపుతోంది. ప్రభుత్వరంగంలోని ఏబ్యాంకు కూడా రానిబాకీలు లేకుండా లేదు. అందువల్ల ఈవిలనీ ఎలాంటి ప్రతిపాదనలు, ప్రయోజనాలు ఇవ్వదని బ్యాంకులు కొన్ని వాదిస్తున్నాయి. అయితే ప్రాథమిక స్థాయిలో చిన్న బ్యాంకులను విలీనం చేయదన్న వాదనలు కూడా ఉన్నాయి.